राष्ट्रीय परीक्षा एजेंसी ने देश के विभिन्न विश्वविद्यालयों में असिस्टेंट प्रोफेसर बनने के इच्छुक युवाओं के लिए आवेदन प्रक्रिया की शुरूआत कर दी है। यूजीसी चेयरमैन एम जगदेश कुमार ने वीरवार को कहा कि जो कैंडिडेट राष्ट्रीय स्तर की इस परीक्षा में आवेदन करने के इच्छुक हैं वह आवेदन कर सकते हैं। उन्होंने कहा कि नेट परीक्षा के लिए उम्मीदवार 17 जनवरी 2023 तक आवेदन कर सकते हैं। 83 विषयों में आयोजित होने वाली यह परीक्षा 23 फरवरी से लेकर 10 मार्च 2023 तक आयोजित की जाएगी। बता दें दिसम्बर 2021 और जून 2022 परीक्षा को मर्ज करके एक ही साइकल में कराया गया था।